Ponavljanje

Dragi učenici, najprije ponovimo vrste zavisno složenih rečenica koje smo već upoznali. U ponuđenim rečenicama podcrtaj predikate i zaokruži veznik. Označi koja je surečenica glavna, a koja zavisna. Pokušaj imenovati vrste sljedećih zavisno složenih rečenica.

Tko rano rani, dvije sreće grabi. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi smo da boljih nema. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kupio sam što si željela. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pokušajmo zajedno!

Tko rano **rani**, dvije sreće **grabi**. SUBJEKTNA REČENICA u inverziji

zavisna glavna (zavisna surečenica glavnoj služi kao subjekt)

tko/što?

Mi **smo** da boljih **nema.** PREDIKATNA REČENICA

glavna zavisna (u glavnoj rečenici je samo dio predikata –

pomoćni glagol biti u prezentu, zavisna ga

dopunjava)

**Kupio sam** što **si željela**. OBJEKTNA REČENICA

glavna zavisna (zavisna surečenica glavnoj služi kao objekt)

koga/što?

\*predikati su otisnuti masno; veznici označeni crvenom bojom

**Atributna rečenica**

U zadanoj rečenici imenuj rečenične dijelove.

Ana je crvenokosa djevojčica.

S P AT P

Ana je crvenokosa djevojčica.

Što je atribut?

Atribut je dodatak imenici koji ju pobliže označava. Najčešće je to pridjev, zamjenica ili broj koji se s njom slaže u padežu kao u našem primjeru.

Pokušajmo sada atribut iz naše rečenice pretvoriti u zavisnu surečenicu.

Ana je crvenokosa djevojčica.

Ana je djevojčica koja ima crvenu kosu.

Zaključimo: U zavisno složenoj atributnoj rečenici zavisna se surečenica prema glavnoj odnosi kao njen atribut.

Pokušaj sada samostalno od jednostavnih rečenica napraviti zavisno složene atributne. U jednostavnim rečenicama najprije podcrtaj atribute.

Upoznao sam pametnog dječaka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Radujem se mudroj djevojčici.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oduševljava me zvjezdano nebo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(rješenja: Upoznao sam dječaka koji je pametan. Radujem se djevojčici koja je mudra. Oduševljava me nebo koje je puno zvijezda.)

Sada samostalno prouči lekciju u udžbeniku i riješi sljedeće zadatke.

1.U zadanim jednostavnim rečenicama podcrtaj predikate i zaokruži atribute. Zatim jednostavne rečenice preoblikuj u zavisno složene atributne

Sviđa mi se crnokosi dječak.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Upoznao sam brkatog čovjeka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjećam se vrućeg dana.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Zadane zavisno složene atributne rečenice pretvori u jednostavne tako da atributnu surečenicu pretvoriš u atribut.

Sanjao sam san koji je bio lijep.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjetio sam se djevojčice čija je kosa smeđa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postani osoba koju svi poštuju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Točne odgovore poslat ću u sljedećoj poruci.

Budi uporan/na u rješavanju zadataka!

Atributne rečenice možeš vježbati na sljedećoj poveznici:

[www.eduvizija.hr › lekcija › 7-razred-hrvatski-atributna-recenica](http://www.eduvizija.hr › lekcija › 7-razred-hrvatski-atributna-recenica)